
Portret in ulei dim. 81/65 cm., de un pictor necunoscut, aflat în galeria 

UM NEAN ə 


de portrete 


HAGI VASILE FRIGATOR 


(VASILE FRIGĂTOR) 
(1813—1887) 


Vasile Frigator s'a născut in Brasov, suburbia Scheiu. Până la etatea 
de doisprezece ani, a stat cu părinţii lui, care erau români, de rit ortodox. 
In Scheiu el invata cu parohul bisericei, să citească, să scrie si sa soco- 
tească. Lui Vasile Frigator, de mic copil, îi plăcea să colinde munții şi să 
asculte poveştile ciobanilor. Ajuns la vârsta de 12 ani, cum era vioi şi foarte 
inteligent, părinţii lui se gândiră a-l face negustor. 

In familie, se afla o rudă, care fusese de mai multe ori în tara şi care 
cunoştea pe un negustor din Galaţi, la care hotărâră să-l trimeată ca băiat 
în prăvălie. Vasile Frigator fu încredințat unui baci care se scobora cu oile 
lui spre Dobrogea. Bucuria lui fu mare; el împărtăşi viața plină de osteneală 
şi peripeții a ciobanilor, timp de mai multe săptămâni, până ajunse la Galati. 

La Galaţi el se prezintă lui Hagi Teodor Braşoveanu în sarică şi opinci, 
iar când acesta citi scrisoarea de recomandare care i-o dăduse unchiul lui şi 
când află din ea că ştie să scrie, să cetească şi să socotească, deşi aproape 
copil (nu avea decât 12 ani), îl opri ca băiat în prăvălie. 

La Hagi Teodor Braşoveanu el a stat mai mulți ani. Acolo, văzând res- 
pectul de care se bucura jupânul lui, care fusese la Erusalim şi care era ha- 
giu, îşi făcu planul ca să se ducă şi el la Erusalim. Economisind din modesta 
simbrie ce avea, el strânse o sumă de bani, care după părerea lui, i-ar fi fost 
îndestulătoare ca să poată face această călătorie; tot căutând el, mai găsi 
tovarăşi pentru acest drum greu şi atunci, el se amestecă cu ei printre ceata 
de pelerini care, cu credința în Dumnezeu, plecau să se închine la locurile 
sfinte. 

Multumit că Dumnezeu i-a ajutat să se închine la Sfântul Mormânt, el 
se întoarse în Galaţi cu titlul de Hagiu, fiind mândru de titlul lui, nu se mai 
băgă la alt stăpân şi cu puţinii bani ce-i mai rămăsese, el începu un mic 
negot cu peşte sărat. 

Iar dupá ce stránse un mic capital, intinse acest negot, adáugándu-i un 
depozit de piei si lână, la care asociá pe fratele sáu Nicolae. Din acest de- 
„pozit el face un negot de troc căci pieile şi lâna o trimitea negustorilor din 
Brasov in schimbul márfurilor de brasovenie pe care apoi le vindea negus- 
torilor detailisti din Galati. Cu timpul, acest schimb de márfuri deveni foarte 
important, astfel că in anul 1846, fu îndemnat să deschidă o prăvălie pe str. 
Braşovăniei, iar după putin timp işi cládi un local propriu, o prăvălie mare 
cu arcade, iar la etaj casa de locuit, căci acum micul negot început cu mij- 
loace atât de modeste, se transformă într'un mare comerț de engros. Totuşi 
el nu părăsi nici comerțul de piei şi peşte care formase obiectul primului 
sáu negot. 

Faima lui de negustor priceput şi cinstit îi aduse multi bani şi atunci 
el se hotäri să-şi statorniceascá o familie şi astfel în anul 1855 se căsători la 
Săcele (Şapte Sate) cu Maria, o fată de o frumusețe rară, fiica lui Petre 
Manole Spânul, gospodar bogat de acolo, care deşi nu era decât un țăran 
înstărit, totuşi a trimes pe cei doi fii ai săi la studii înalte în Belgia, de 
unde au venit cu diplomă de ingineri. əəə 

Credem interesant a da publicitatii foaia de zestre a Mariei la casatoria 
ei cu Hagi Vasile Frigator. 


FOIE DE ZESTRE 


Despre cele ce dáruim in numele sfintei Treimi fiicei noastre Maria 
vrand a paşi la taina sf. casatorii cu Domnul Hagi Vasile Frigator şi anume: 


dağına EL o cn pica ED fiorini 25.000 
2. Hainile şi albiturile toate cele trebuincioase .. m 4.000 
3. Argintária pentru masá un servitu de 12 pers. .. ; 
sfesnicesCandelacIcoana. Senes | oo 
4. Două bratalete cu diamante . .............. 7 600 
5 aUngColietides Briant as man, Fern etwa ə 700 
Gali pereche Cercei cu briant>... o bs ui ee, 5 400 
7. Sease Inele cu diamant şi briant ............ " 700 
Bes Drasuradscu dol. cal şi hamuri coi vun ” 1.500 
ON SESITUIN ma paritare SE iv s iin Mg 5: 200 
10. 1 garnitură mobilă pentru salon .............. js 500 
34.500 - 

FOAIE DE ZESTRE 
a Mariei, sofia lui Hagi Vasile Frigator, 

Aceste toate cu bine cuvântarea părintească ne fágáduim cu de amárun- 
tul a le împlini si pentru mai bună si deplină încredere iscălim această carte 
de dota atât noi părinți cât si poftiti domni martori. 


Satu Lung 11 Februarie 1855 


| Ierimia Verzea ărin ul Petre Ioan Manole 
Martorii | Zaharia Párvu P : \ Susana Petru Manole 
| Ioan Popovici 


Subscrisul recunoscu ca toate cele specificate in aceasta foie de zestre 
ce am primit cu fiiascá multumire de la iubitii mei socri si pentru asigu- 
rarea acestei zestri şi a altora. Competente agonisite în viața noastră con- 
jugală arefondat asigurarea acestei zestre a consoartei mele Maria. 

Satu-lung 18 mai 1855 

Hagi Vasile Frigator 


(urmează semnăturile martorilor de mai sus). 


Din căsătoria cu Maria, Vasile Frigator a avut patru baeti: Nicolae, 
Ion, Vasile şi Petre şi o fiică, căsătorită cu prof. doctor în chimie Alfons 
Saligny. Tot atunci, el aduse în comerțul lui şi pe Dumitru, nepotul său. 

Exemplul de reuşită pe care-l oferea viata si sfortärile negustoreşti in- 
coronate de succes ale lui Vasile Frigator, au fost un îndemn pe cari mulți 
tineri din Braşov şi din multe oraşe ale Transilvaniei l-au urmat venind 
în tara si imbrätisänd cariera de negustor. El însuşi a primit ca ciraci mai 
multi din aceştia ca: Radu Burbea, Vasile Bratu, Stefan Dobreanu, Petrache 
N. Gane, Gheorghe Panu; tot ca báeti în prăvălie la Vasile Frigator au mai 
fost, Damian Mihailovici, Nicolae şi Petrache Kicomban Coltofeanu, Pe- 
trache Drăgănescu şi alții, toti au eşit negustori, fiind ajutați de el, şi au 
făcut cinste stăpânului bun şi priceput, la care au învăţat negotul. i 

Hagi Vasile Frigator şi-a dus comerțul sub firma proprie dela 1846 
până la 1882. Perioada cea mai importantă a afacerilor lui a fost între anii 
1857 şi 1882. Cifra afacerilor se ridica la suma de lei 500.000, sumă foarte 
importantă pentru acea vreme, dar epoca: de mare prosperitate a firmei a 
fost în timpul rásboiului din 1877—78. 

Atunci el a fost furnizorul pentru alimente şi multe mărfuri al arma- 
tei ruseşti şi aci este locul să arătăm că în acel timp sa construit linia de 

drum de fier militară Reni-Galati, linie care a fost construită de Ruşi în 57 
zile şi care a transportat prin Galaţi cea mai mare parte din armata rusă, 
care a luat parte în răsboiul din 1877—78. 

Clientela de engros o formau comercianții din laşi, Roman, Bacău, 
Focşani, Ismail, Bolgrad, Cahul, Reni şi Tulcea. 


In anul 1882, sa retras din comerț, lăsând prăvălia celor doi foşti 
ciraci ai lui, Stefan Dobreanu si I. Coltofeanu si fiului său Vasile şi atunci 
vechea firmă „Hagi Vasile Frigator“ a fost înlocuită, cu firma „Frigator- 
Coltofeanu-Dobreanu“, iar după obiceiul de atunci, Hagi Vasile Frigator 
a făcut cunoscut clienţilor printr'o circulară retragerea lui din comerț, mul- 
tumind tuturor pentru încrederea ce i-au arătat si rugând pe toti a avea 
aceiaşi încredere în succesorii lui, pentru care el se pune garant. După 
mai multi ani s'au retras din firmă Coltofeanu şi Dobreanu, deschizând fie- 
care câte o prăvălie, iar mai târziu, a liquidat comerțul şi Vasile Frigator, 
fiul său şi sa retras la Oltenița la cumnatul sáu care se ocupa cu agricul- 
tura şi exportul de cereale unde a şi decedat. 

Şi astfel şi această importantă firmă, care a făcut cinste comerțului 
românesc mai bine de 50 ani, a dispărut nelăsând decât faima unei case de 
comerț în care cinstea negustorului era egalată de încrederea desăvârşită 
a clienţilor. 


In anul 1887 Hagi Vasile Frigator a încetat din viata, regretat de toti 
şi în special de micii negustori detailişti care vedeau în el un protector şi 
un părinte si care datorau generositátii şi ajutorului sáu neprecupetit, pros- 
peritatea negotului lor. 

Ca toti negustorii, plecați din Braşov, el tot timpul vietei a ajutat bi- 
serica şi şcoala din oraşul lui şi obişnuia ca de două ori pe an, la Paste 
şi la Crăciun să trimită parohului Bisericei o sumă de bani, ca să fie îm- 
pártitá la săraci. 

De câtă consideratiune se bucura Hagi Vasile Frigator printre con- 
cetățenii săi, ne putem da seama, din felul cum ziarele „Vocea Covurluiu- 
lui" şi ,Galatii^ au anunțat moartea lui: „Avem regretul a instiinta cá 
unul din bătrânii şi fruntaşii negustori ai oraşului nostru, veneratul nostru 
concetátean Hagi Vasile Frigator, a încetat astăzi din viață; trimetem toate 
regretele noastre nemângâiatei sale familii“. 

DIMITRIE FRIGATOR, (1838 - 1902) : 

DIMITRIE FRIGATOR 


(1838 — 1902) 


Dimitrie Frigator s'a náscut in Brasov in anul 1838, in suburbia Scheiu. 
El era fiul lui Ion Frigator, care era frate cu Hagi Vasile Frigator. 

Dimitrie a avut mai multi frati din care Gheorghe si Niculae, au fost 
negustori ca si el. ; 

După ce făcu studiile elementare la şcoala primară română din Braşov, 
2 din frații lui, Gheorghe si Niculae, au plecat la unchiul lor Hagi Vasile 
Frigator, comerciant în Galați. 

Dimitrie, cel mai mic frate, a plecat la vârsta de 13 ani, la alt unchiu 
al său, după mamá, Negut, comerciant în Focşani. 

După câțiva ani, frații Gheorghe si Niculae s'au retras dela unchiul lor, 
Hagi Vasile Frigator şi chemând şi pe fratele lor Dimitrie, sau pus to- 
varási, deschizând o prăvălie în Str. Braşoveni (Galați) cu articole de bra- 
sovenie (adică strae de lână, articole de încălțăminte, de fierărie, etc.). 

Comerțul mergándu-le din ce in ce mai bine, peste cáti-va ani, au des- 
chis 3 prăvălii pe aceiaşi stradă (Braşoveni). 

In anul 1870, fratele mai mare, Gheorghe, s'a retras din továrásie, sta- 
bilindu-se la Braşov, unde a continuat negustoria pe compt propriu. 

Frații Niculae si Dimitrie au continuat să lucreze împreună până în 
anul 1877, când Niculae a decedat. 

Dela acea datá, Dimitrie, rămânând singur si având deplina posibili- 
tate de a pune mai complect la contribuție, spiritul sáu comercial si activi- 
tatea sa neobosită, comerțul său luă un mare avânt. 

In anul 1886, prevázánd mersul evenimentelor economice şi avântul 
mare ce va lua comerțul, prin înființarea porto-francului, şi-a mutat bi- 
rourile în Str. Portului (Galați), începând, dela acea dată, comerțul engros 
de coloniale si fierărie în stil mare. 

Prin cinstea sa negustorească si priceperea sa în afaceri, ajunsese să 
aibă o clientelă foarte mare, mai ales în Nordul Dobrogei, stimulând co- 
mertul în toată această regiune. 

In anul 1894 a lichidat comertul de engros si a deschis o Casá de 
bancă şi comision de mărfuri, în proprietatea sa, din Str. Belvedere, pe care 
a condus-o în persoană până în ziua de 12 Nóembrie 1902, când a decedat. 

In toată activitatea sa comercială, timp de peste 25 ani, a fost ajutat 
cu multă pricepere şi devotament de decedatul Radu Olteanu, care ţinea în 
căsătorie pe o nepoată de soră a lui?). 

Din putina corespondenţă ce s'a păstrat dela Dimitrie Frigator se vede 
grija marelui negustor, care deşi plecat la Marienbad ca să-şi caute sănă- 
tatea, totuşi se interesa săptămânal de negotul lui şi da o serie de sfaturi 
omului său de credință Radu Olteanu, cum să conducă prăvălia. Din această 
corespondență, vedem bunăoară că untdelemnul francez se cumpăra la 1893, 
cu 8972 franci suta de kilograme, iar cel de Austria, era mai eftin. Frigator 
sfatuia pe Radu Olteanu, ca mai întâi, sá îl. vândă pe cel de Austria. 

Toate scrisorile lui Dumitru Frigator se terminau cu următoarea reco- 
mandare: „Citeşte în fie care zi registrul de polite să nu cumva să se uite 
vreo plată să pátescu ruşine“. Este caracteristică această recomandare ce el 
făcea conducătorului prăvăliei şi ea zugrăveşte mai bine de cât ori ce, no- 
tiunea de cinste ce caracteriza pe negustorii de odinioară. De altfel registrul 
de polite conţinea nu numai scadenta politelor, ci şi termenele pe care Di- 
mitrie Frigator le hotărîse la sumele ce avea să dea şi care erau fără în- 
scris, sau polite, ci pe simplu cuvânt. Astfel a urmat toată viața. 

Dimitrie Frigator este un exemplu de cinste negustorească. Şi nu este 
singurul exemplu pentru vremurile acelea. 

Astăzi, când multe învoeli scrise nu se respectă, când, de cele mai multe 
ori tovărăşiile se isprăvesc cu procese, respectarea cuvântului dat de ne- 
gustorii de odinioară, ne apare ca ceva deosebit de înalt moraliceşte. 

In strânsa legătură morală care uneşte trecutul, cu prezentul şi cu 
viitorul unei națiuni, stă fundamentul sănătos al desvoltărei sale. 

Dar frumoasa viata negustoreasca a lui Dimitrie Frigator a fost imple- 
tită şi de acțiunea de ajutorare a celor nevoiaşi, care găseau în el un sprijin, 
atunci când, doboráti de adversitátile vietei, nu mai aveau cu ce să îşi sus- 


1) Felicia, Fiica lui Radu Olteanu, colaboratorul lui Dimitrie Frigator, este căsătorită 
cu Generalul de -divizie Mihail lonescu, Directorul General al Căilor Ferate Ro- 
mâne, fost sub-secretar de Stat al Ministerului Comunicaţiilor, de la care avem o 
parte din notele de fata. 

Azilul de bătrâni căzuţi în sărăcie. Fondatiunea Dimitrie Frigator, Galaţi. 

Scoala Primară de băeți din Galati, »Dimitrie Frigator“. 

tie traiul. Numeroase familii de negustori din Galati si Brasov au fost aju- 
tate în viata, de el, iar acest ajutor a fost prelungit de el şi după moarte prin 
testamentul pe care l'a lăsat, testament, gratie căruia s'a construit la Galaţi 
Azilul de bătrâni căzuți în sărăcie, Azil care conține 18 saloane mari, afară 
de atenansele necesare, si care adăpostea acum câţiva ani 28 de bătrâni 
infirmi şi 25 de bătrâne neputincioase. 

Dar nu numai grijă de cei nápástuiti de soartă a avut Dumitru Frigator. 
Gândul său s'a dus mai departe, la şcoală, la Biserică şi la spital. Acestor 
trei institutiuni menite să întărească Statul, el le-a lăsat sume ca să poată 
să-şi îndeplinească menirea, de a întări credința şi a ajuta la vindecarea atâ- 
tor suferinţe. 

Dimitrie Frigator a refuzat orice fel de onoruri, nevoind a intra în po- 
litică, deşi era mereu solicitat, ca fruntaş al comerțului, recunoscut ca având 
o mare putere de muncă şi o adâncă pricepere gospodărească. 

A fost un om muncitor, plin de stáruintá si un demn urmaş al genera- 
tiei de negustori braşoveni, care au venit, rând pe rând în Galaţi şi au pus 
bazele comerțului românesc, lăsând de pe urma lor o serie întreagă de între- 
prinderi comerciale care au continuat a exista şi după ei, întreprinderi 
strânse laolaltă pe strada care a şi rămas cu denumirea „Str. Braşoveni“. 

La moartea sa, autoritățile comunale apreciind meritele celui decedat, 
au hotărît a i se da toate onorurile înmormântărilor oficiale, cu cernirea 
felinarelor pe străzi, elogii funebre, etc. 

Şi-a meritat pe deplin aceste onoruri postume, căci pe lângă avântul şi 
prestigiul, ce a dat comerțului românesc din Galaţi, Dimitrie Frigator, care 
n'a ştiut ce este odihna, toată viața, a fost şi un mare filantrop şi un bun 
patriot, neuitând nici pe frații din mijlocul cărora se ridicase. Nefiind 
însurat, inima lui cuprindea suferințele celor sărmani, pe care nu odată le-a 
uşurat. Institutele de binefacere din Galaţi şi Transilvania, au cunoscut 
adesea ori, înbelşugata lui dărnicie. In special Dimitrie Frigator a sprijinit 
şcoala şi biserica Sf. Treime din Scheiu, unde sa născut. 

Din averea de aproximativ un milion lei aur, pe lângă importantele 
legate ce a lăsat surorilor şi nepoatelor sale, a mai prevăzut, în testamentul 
său olograf, din Iulie 1902, testament admirabil alcătuit ") următoarele le- 
gate şi donatiuni de ordin patriotic şi umanitar: 


1) Testament depus la Trib. Covurlui sub. Nr. 17086 din 18 Noembrie 1902. 

1. Bisericei Române Sfânta Treime din Braşov (mahalaua Scheiu) un 
legat de 10.000 lei aur, cu condiţia ca, cu aceşti bani Epitropia să constru- 
iască o şcoală de copii, sau un azil pentru săraci. 

Tot acestei biserici îi mai lasă 5000 lei pentru ca să se cumpere, din ve- - 
nitul ei anual, cărți şi haine copiilor săraci ce vor urma la şcoală. 

2. Bisericei Române Adormirea, tot din Braşov, îi lasă un legat de 10 
mii lei aur, pentru ca Epitropia Bisericei din venitul anual al acestei sume, 
să cumpere haine şi cărți de şcoală, elevilor săraci ai Gimnaziului român din - 
Braşov, (cartierul Groaveri). 

3. Primăriei din Galaţi, pe care o institue ca legatară particulară, îi lasă 
următoarele legate: 

a) lei 60.000 aur, pentru a construi un local de şcoală de báeti în partea 
oraşului, unde e mai multă nevoe, precum şi mobilierul necesar functio- 
nárei. 

b) lei 55.000 aur pentru a construi un azil de bătrâni cázuti in sárácie, 
iar 5.000 lei pentru a cumpára mobilierul necesar acestui azil. 

c) Lei 3.000 pentru cantine şcolare, înființate în oraşul Galati. 

4. Spitalului Elisaveta Doamna din Galati, ii lasá un legat de 25.000 lei, 
şi o casă cu două etaje din Strada Mare No. 82, pentru ca din venitul per- 
petuu al ambelor legate, Spitalul să înființeze si să întrețină două paturi de 
bolnavi. 

Şi astfel, încă unul din români, plecat de jos, fără niciun sprijin, prin 
inteligență şi muncă cinstită, ajunge să urce cele mai de sus trepte ale co- 
mertului românesc, statornicindu-se în stima concetätenilor săi, ca un mare 
filantrop şi ca un exemplu de om de bine, de cinste şi de omenie. 

